Qirg‘iziston Respublikasi qurolli kuchlari tarkibida quruqlikdagi qo‘shinlar tashkil etildi. Bu haqdagi farmonga prezident Almazbek Atamboyev imzo chekdi, deb xabar berdi davlat rahbari devonining axborot siyosati bo‘limi.    Uning ma’lumotlariga ko‘ra, Qirg‘iziston qurolli kuchlari quruqlikdagi qo‘shinlari – quruqlikdagi birlashmalar va qismlarni boshqaruvchi organ bo‘lib, bosh shtabga bo‘ysunadi.    Quruqlikdagi qo‘shinlar qo‘mondoni o‘z lavozimiga prezident tomonidan tayinlanadi va ozod etiladi. Bu mamlakat qurolli kuchlari bosh qo‘mondoni (prezident) tomonidan bosh shtab taqdimnomasiga ko‘ra amalga oshiriladi.    Qirg‘iziston quruqlikdagi qo‘shinlariga polkovnik Erlis Terdikbayev qo‘mondon etib tayinlandi.